CELEX: 62018CN0526
Language: fi
Date: 2018-08-13 00:00:00
Title: Asia C-526/18: Ennakkoratkaisupyyntö, jonka Förvaltningsrätten i Göteborg, migrationsdomstolen (Ruotsi) on esittänyt 13.8.2018 – AA v. Migrationsverket

22.10.2018   
            
            
               FI
            
            
               Euroopan unionin virallinen lehti
            
            
               C 381/16
            
         
      Ennakkoratkaisupyyntö, jonka Förvaltningsrätten i Göteborg, migrationsdomstolen (Ruotsi) on esittänyt 13.8.2018 – AA v. Migrationsverket
      (Asia C-526/18)
      (2018/C 381/17)
      Oikeudenkäyntikieli: ruotsi
      
         Ennakkoratkaisua pyytänyt tuomioistuin
      
      Förvaltningsrätten i Göteborg, migrationsdomstolen
      
         Pääasian asianosaiset
      
      
         Valittaja: AA
      
         Vastapuoli: Migrationsverket
      
         Ennakkoratkaisukysymykset
      
      
                  1)
               
               
                  Ovatko Schengenin yleissopimuksen määräykset tai Schengenin rajasäännöstö esteenä väliaikaisista rajoituksista mahdollisuuteen saada oleskelupa Ruotsissa annetun lain (2016:752) 16 f §:n kaltaisille kansallisille säännöksille, joiden mukaan jäsenvaltiossa oleskelevalle kolmannen maan kansalaiselle voidaan myöntää oleskelulupa lukio-opintoja varten, vaikka hänen henkilöllisyytensä on epäselvä tai hän ei voi tehdä ilmoitettua henkilöllisyyttään todennäköiseksi?
               
            
                  2)
               
               
                  Jos Schengenin säännöstön katsotaan tällaisessa tilanteessa sisältävän selvitettyä tai todennäköistä henkilöllisyyttä koskevan vaatimuksen, voidaanko palauttamisdirektiivin (1) säännöksiä tai muita unionin oikeuden säännöksiä tulkita siten, että niissä sallitaan poikkeuksia mainituista henkilöllisyyttä koskevista vaatimuksista?
               
            
         (1)  Jäsenvaltioissa sovellettavista yhteisistä vaatimuksista ja menettelyistä laittomasti oleskelevien kolmansien maiden kansalaisten palauttamiseksi 16.12.2008 annettu Euroopan parlamentin ja neuvoston direktiivi 2008/115/EY (EUVL 2008, L 348, s. 98).